Tartu Linnavalitsus

Raekoja plats 1a

50089 Tartu

Kuupäev digiallkirjas

Avaldus Timuti 13a, Tartu, korterelamu projekti kohta

Käesolevaga anname teada, et me (Timuti 13a kinnistu ümbruse asjassepuutuvad elanikud) ei ole nõus Timuti 13a (Katastritunnus: 79509:014:0021) kavandatud korterelamu (tellija Sinamor OÜ, koostaja Soma OÜ; Tartu 30.08.2023) projektis kirjeldatud ning asendiplaanis toodud mahus ehitamise ning kavandatava haljastusega järgnevatel põhjustel:

* Hoone kavandatav kõrgus (3 korrust, 10 m), eelkõige kolmas korrus rikub ümberkaudsete elanike privaatsust.
* Hoone kavandatav kõrgus (3 korrust, 10 m), eelkõige kolmas korrus halvendab oluliselt insolatsioonitingimusi ümbritsevatel kinnistutel.
* Kõrghaljastus, mis projekti järgi kavandatakse Timuti 13a kinnistu põhja- ja läänepoolsesse ossa (näitena on toodud laialehised puud, mille kasvukõrgus on vähemalt 15 m), halvendab oluliselt insolatsioonitingimusi ümbritsevatel kinnistutel.

Tartu 2030+ üldplaneeringu järgi on piirkonna juhtotstarve aedlinlik elamumaa. Kirjeldus: suure haljastuse osakaaluga elamumaa. Rohke haljastusega, vähese kõvakattega elamupiirkonnad, mis on rohevõrgustiku toetavad osad. Tartu 2040+ üldplaneeringu järgi on antud asumi ehituslik iseloomustus (Variku VA2) järgmine: maa-alad on hoonestatud väiksemate korterelamute ja ridaelamutega.

Timuti 13 a kolmekorruseline uusehitis ei sobitu oma suuruse (kõrguse) ning sellest johtuva kõvakattega ala suurema pindala tõttu olemasolevasse miljöösse.

Ülaltoodust tulenevalt oleme nõus, kui Timuti 13a ehitatakse kahekorruselisena ning asendiplaanis toodud kõrgete puude istutusalas ei kasutata üle 5 m kõrguseks kasvavaid puittaimi (v.a Timuti 13a kinnistu lõunapoolses osas).

Käesolevas pöördumises on välja toodud ainult ühisosa Timuti 13a projekti suhtes, kinnistupõhised probleemid arendusprojekti osas on esitatud otsestes vastustes ehitusloa kaasamisprotsessis Timuti 13a kinnistuga piirnevate kinnistute kaupa.

Lugupidamisega, /*digitaalselt allkirjastatud*/

Kopli 38 esindaja

Kopli 40 esindaja Kalvi Hubel

Kopli 42 esindaja

Timuti 13 esindaja

Timuti 15 esindaja